GiliGold/VAD_KnessetCorpus huggingface dataset:
: ניסיתי כמיטב יכולתי למצות את הדיון ולאפשר לכולם לדבר על כל סעיף שעמד על סדר היום.
: בניגוד לעמדות של כמה אנשים, לא בכנסת אלא בממשלה, בנושא של המע"מ על פירות וירקות, המע"מ על התיירות וההפחתה במס הכנסה, אני עמדתי על כך שהדיון יהיה דיון משולב כדי שחברי הוועדה יראו את מצב המשקולות כאשר באים להטיל מס על פירות וירקות ועל התיירות, שהמשמעות של זה היא משמעות ברורה לכולם, ומנגד להפחית שני אחוזים במס הכנסה, מס על יחידים, ולהפחית מס על חברות.
: רציתי שחברי הוועדה יראו את זה, ידונו בזה, יבדקו את הדברים ואני שמח שבסופו של דבר התקבלה עמדת הוועדה לשנות את סדרי העדיפויות בעניין הזה, לדחות את הפחתת המס לפחות בחלקה באופן כזה ששני אחוזים הפחתה של מס הכנסה לא תהיה אלא יהיה פחות מכך.
: אנחנו נגיע לסעיף הזה ואני גם אסביר.
: גם בשנת 2009 וגם בשנת 2010 תהיה הורדה בהפחתה של אחוז אחד ומנגד המע"מ על פירות וירקות והמע"מ על תיירות יצא מן החוק ונוריד אותו.
: על כל פנים, אני נותן הרבה קרדיט לוועדה, לחברי הוועדה, שהביעו את עמדתם.
: היו כאן דיונים פתוחים בנושא ואני אפשרתי גם לאלה שנוגעים בדבר, לבעלי דוכנים, גם לאלה שנמצאים בשווקים, להתייחס לנושא.
: הדיון כאן היה נראה דיון קצת צבעוני, אבל אני חושב שהוא היה צריך להתקיים.
: אפשרתי להתבטא גם לחקלאים וגם לחברי הכנסת, גם בדיון מקדים ארוך שהיה וגם בדיונים שהתקיימו על החוק עצמו.
: כל החוקים שמובאים היום להצבעה, הם חוקים שהתקיימו עליהם דיונים וכל מי שרצה להתבטא בעניין, הן מבין חברי הכנסת שזה ברור ומובן מאליו וגם מבין אלו שהם בעלי עניין מהציבור הרחב או מהארגונים או כל מי שקשור לעניין, יכול היה להתבטא.
: הדיונים לא היו ממצים ואני מודה בעובדה הזאת.
: הדיונים היו נכונים, זאת אומרת, במסגרת הזמן שעמד לרשותנו הדיונים היו ממוקדים והדברים עלו.
: אני אומר לממשלה שאם אני אהיה יושב-ראש ועדת הכספים בעזרת השם בשנה הבאה, לא יהיה חוק הסדרים כזה.
שלי יחימוביץ': בשנה הבאה אין חוק הסדרים.
: בשנה הבאה יש חוק הסדרים בגלל שבשנה הבאה צריך בעזרת השם לאשר את תקציב 2011.
: על כל פנים, בכל הסעיפים האחרים קיימנו את הדיונים והיום אנחנו אמורים לקיים את ההצבעות.
: מכיוון שחבר הכנסת יעקב אדרי הגיע, אנחנו יכולים להתחיל בהצבעות.
: הבטחתי לו באמצעות מנהל הוועדה שלא יהיו הצבעות עד שהוא יגיע.
חיים אורון: את עיקר הדברים שיש לי לומר על מה שקרה כאן בימים האחרונים, אומר במליאת הכנסת, אבל אני מרגיש חובה כלפי פקידי ממשלה שמופיעים בוועדה, זוכים לקיתונות של התקופות, לפעמים גם של בוז, כאשר הם ממלאים אחר עמדת הממשלה ולפעמים בניגוד לעמדתם האישית, ואני אומר את זה באחריות מלאה לגבי חלק מהנושאים שעכשיו יורדים, וכאשר הזיג-זג מתרחש הם בכלל לא בעניין.
חיים אורון: הם חוטפים כאן את כל מה שהם חוטפים ומישהו אחר עכשיו מקבל מחיאות כפיים והם קצת באי-נוחות מסתובבים כאן.
חיים אורון: מגיע להם שגם נפסיק לתקוף אותם כי אנחנו רואים שמי שעומד מעליהם, השרים וראש-הממשלה, הם הכתובת לכל הדברים האלה מהתחלה ועד הסוף.
חיים אורון: המקרה הזה רק מוכיח.
חיים אורון: אם יש דרך להעביר את זה אליהם, אני חושב בשם הוועדה, צריך לעשות זאת.
: אתה תאמר את זה במליאת הכנסת.
חיים אורון: אני מציע שאתה בשם הוועדה תאמר כי כמה מהם, אני לא אומר מה הם אומרים בשיחות במעברים.
: בסדר, אני אתייחס לזה במשפט.
מרינה סולודקין: אדוני היושב-ראש, לא הבנתי למה היה איחור.
מרינה סולודקין: חשבתי שיש מהפיכה צבאית.
: הייתה מהפיכה צבאית אתמול בלילה, אבל שמרנו אותה בסוד.
מרינה סולודקין: גם בוועדת העבודה והרווחה ביטלו את הישיבה בגלל שרגא ברוש.
מרינה סולודקין: אם אני הצגתי הסתייגויות, אני מצביעה?
: על ההסתייגויות המהותיות, נצביע.
: אני מקדם בברכה את סגן שר הבריאות, חבר הכנסת הרב יעקב ליצמן שהוא אורח כבוד אצלנו.
: היועצים המשפטיים, על כל סעיף שיובא להצבעה, יביאו את ההסתייגויות, אבל רק את ההסתייגויות המהותיות בגלל שהסתייגויות דיבור יהיו במליאה.
: הכל עולה למליאה.
שלי יחימוביץ': אדוני היושב-ראש, קודם כל, האם אנחנו יכולים במהלך הדיון עכשיו על חוק ההסדרים להמשיך להגיש הסתייגויות?
אמנון כהן: היא שואלת עד מתי אפשר להגיש והאם עדיין אפשר להגיש הסתייגויות.
: עד ההצבעה.
שלי יחימוביץ': למה אתה מעלה בוועדה את ההסתייגויות לתקציב?
: אין נוהג כזה.
: אלה אלפי הסתייגויות.
: זה הכל במליאה.
: בתקציב זה הכל מהותי והכל עולה למליאה.
: כך היה כל השנים ואי אפשר לעשות אחרת.
: מה שאת חושבת שתוכלי להעביר, נעביר במליאה.
: חבר הכנסת אורון, אני רוצה לומר לך שגם אני הייתי במהלך כל השנים סבור שאנשי האוצר הם רק עושים דברים רעים.
: זאת אומרת, בעיקר עושים דברים רעים.
: אני יכול לומר בוודאות שלאחר הדיונים שהיו כאן על התקציב והשיחות שהיו לי עם אנשי האוצר, מתברר שמדובר באנשים מקצוענים שהמטרה שלהם היא טובת המדינה.
: הם נקלעו באמת לבעיה שלא באשמתם מכיוון שאם זה היה תלוי בהם, לא הייתה מאושרת בממשלה ההצעה הזאת כפי שהיא הובאה לכאן.
: יכול להיות שהיו מגיעים סעיפים אחרים שהיו משתנים אם דעתם המקצועית הייתה מתקבלת.
: אני כמובן בשם הוועדה, כפי שביקש חבר הכנסת אורון, מתייחס למצב בו אם הייתה פגיעה בפקיד כלשהו – אלא אם כן באמת היה מגיע לו ויש איזה אחד שהיה מגיע לו, אבל אני לא אומר מי – פקידי האוצר וראשי האוצר, האנשים המקצועיים שבהם ואני לא מדבר על הדרג הנבחר שזה דיון אחר.
שלי יחימוביץ': מה זאת ההלקאה על חטא כלפי פקידי האוצר?
שלי יחימוביץ': אל תיסחפו.
: גם אנשי רשות המסים.
: את מסכימה לזה?
: אנחנו נמשיך לבקר את הפעילות שלהם והם יהיו תחת העין הבוחנת שלנו ולגבי העניין הזה אין ויכוח, אבל זה נכון שנעשו כאן דברים שהדברים האלה לא היו ראויים.
שלי יחימוביץ': יש כמה דברים שנעשו בניגוד לדעת פקידי האוצר שאנחנו שמחים שהם נעשו כך.
: את מה שאמרת עכשיו אמרתי בנאום יותר ארוך.
אמנון כהן: אדוני היושב-ראש, הצעה לסדר.
אמנון כהן: אני אהיה קצר ותכליתי.
אמנון כהן: אדוני היושב-ראש, כפי שאתה ציינת בתחילת הדיונים, לא יצא מכאן חוק ההסדרים כפי שהוא נכנס ולכן היינו בהידברות עם האוצר.
אמנון כהן: אם אפשר שלגבי אותם הסעיפים או אותם פרקים שהגענו לגביהם להבנות שאנחנו נצביע נגדם או נפצל אותם, נעשה את זה אולי בתחילת הדרך.
: לא, אנחנו נלך לפי הסדר.
: אם נגיע לסעיף שעדיין אין סיכום לגביו, נדחה אותו קצת.
אמנון כהן: יש גם סעיפים שעדיין לא סיימנו אותם.
: שם החוק.
: הסתייגויות לשם החוק מטעם קבוצת מרצ, קבוצת קדימה, קבוצת חד"ש, קבוצת רע"מ-תע"ל, קבוצת בל"ד וקבוצת האיחוד הלאומי: במקום "שם החוק" יבוא "אוסף חוקים לקיבוע מדיניותה של ממשלה גדולה עם לב קטן".
: לחילופין, במקום "שם החוק" יבוא "אסופת חוקים ורפורמות מן הגורן ומן היקב לקיבוע מדיניות כלכלית שעבר זמנה".
: לחילופין, במקום "שם החוק", יבוא "אסופת חוקים עצומה בעלת השלכות מרחיקות לכת אשר נעדרת כל קשר ישיר לאישור התקציב והשגת יעדיו, מאושרת בהליך חקיקה מתייתרת כמו של דיון מעמיק וממצה והפוגע ביכולתם של מקבלי ההחלטות בממשלה ובכנסת לגבש עמדה מבוססת לגבי כל אחד משלל הנושאים המופיעים בה".
שלי יחימוביץ': אני רוצה להוסיף הסתייגות.
: לפני שאת מוסיפה.
: את רוצה להצטרף להסתייגות הזאת?
שלי יחימוביץ': אני רוצה להוסיף הסתייגות משלי.
: אנחנו מצביעים על ההסתייגות של מרצ, קבוצת קדימה, קבוצת חד"ש, קבוצת רע"מ-תע"ל, קבוצת בל"ד וקבוצת האיחוד הלאומי.
: ה צ ב ע ה בעד – 5 נגד – 8 ההסתייגויות לא התקבלה
טמיר כהן: לא כל חברי הכנסת הצביעו.
: חברת הכנסת יחימוביץ, מה ההסתייגות שלך?
שלי יחימוביץ': אני עכשיו מציעה לשנות את שם החוק לחוק ששבר שיאים של שטחיות, כוחניות ופגיעה בדמוקרטיה.
: אנחנו מצביעים על ההסתייגות של חברת הכנסת יחימוביץ.
: ה צ ב ע ה נגד – 8 ההסתייגות לא התקבלה
שי חרמש: יש כאן עוד הסתייגות שלי.
שי חרמש: היא לא נקלטה?
שי חרמש: להוריד את העניין של צמצום הגירעון כי תקציב כזה לא מצמצם שום גירעון.
שי חרמש: אני בעד החוק, זה בסדר, אבל תוריד את צמצום הגירעון.
שי חרמש: אי אפשר ליצור 45 מיליארד שקלים גירעון.
עידו עשת: אנחנו כרגע מדברים על שם החוק.
עידו עשת: ההסתייגות שלך היא לגבי שם החוק?
: זה במטרת החוק.
: עוד לא הגענו לשם.
: כאשר נגיע לשם, נצביע על זה.
: מי בעד שם החוק כהצעת הוועדה?
: ה צ ב ע ה בעד – 10
: שם החוק – אושר כהצעת הוועדה אנחנו עוברים ל-פרק א': מטרת החוק, סעיף 1 – מטרת החוק.
: לסעיף 1.
: קבוצת חד"ש מציעה: במקום "לצמיחת המשק" יבוא "להאטה במשק".
: לפני שאנחנו מצביעים על ההסתייגות, אני מבקש לשנות במטרת החוק, למחוק את המלים "לבטל חוקים".
: זאת לא מטרה של חוק.
: בחוק אין מטרה לבטל חוקים.
: חוק בא לתקן חוקים שונים, לקבוע הוראות נוספות וכולי.
: אני מציע שהמלים "לבטל חוקים" יימחקו ממטרת החוק כי אני לא חושב שצריך את זה וגם לא מבטלים הרבה חוקים.
: אני לא חושב שבכלל יש ביטול חוק.
חיים אורון: ביטלת אזורי פיתוח ודיור ציבורי ביטלת.
חיים אורון: ביטלת עוד חוקים.
: לא ביטלתי.
חיים אורון: ביטלת.
חיים אורון: בחוק הקודם ביטלת.
: לא, אבל קיבלתי את החוק של אזורי עדיפות לאומית.
: אתה רוצה שיישאר "לבטל חוקים"?
: אני לא רוצה.
חיים אורון: אני רוצה שזה יהיה.
: אז תגיש הסתייגות.
חיים אורון: אני מגיש הסתייגות.
: אני לא רוצה שזה יהיה כתוב.
: אני מציע - ואפשר לא לקבל את ההצעה שלי – שבמטרת החוק לא יהיו המלים "לבטל חוקים".
חיים אורון: העיקר הפסון.
חיים אורון: יהיה בחוק אבל לא במטרה.
: לא יודע.
: אין כאן הרבה ביטולי חוקים.
: לא נכון, אין.
: על כל פנים, בוועדה כאן זה לא היה.
שלי יחימוביץ': היה בוועדה.
: מה למשל?
: איזה חוק?
שלי יחימוביץ': למשל ביטול הזכאות לדיירים.
: אין ביטול החוק.
: יש שם סעיף שהוא קשה מאוד אבל אין ביטול חוק.
חיים אורון: יש ביטול חוק אזורי פיתוח.
: לא, אבל יש את החוק שהתקבל.
: יש את ההסתייגות של קבוצת חד"ש שקרא קודם היועץ המשפטי ואנחנו מצביעים עליה.
: ה צ ב ע ה בעד – 5 נגד – 9 ההסתייגות לא התקבלה
חיים אורון: יש גם הסתייגות שלנו.
: הסתייגות של קבוצת מרצ, קדימה, חד"ש, בל"ד, רע"מ-תע"ל והאיחוד הלאומי:
: אנחנו מצביעים על ההסתייגות.
: בעד – 5 נגד – 9
: אני מבקש להציע לוועדה הסתייגות האומרת למחוק ממטרת החוק את המלים "לבטל חוקים.
: זאת לא מטרה של חוק וגם אין כאן ביטולי חוקים, לפי דעתי.
: אני מציע את זה כהסתייגות.
: בעד – 9
: מי בעד מטרת החוק כפי שמופיעה כאן לאחר קבלת ההסתייגות שלי?
: ה צ ב ע ה אושר
שי חרמש: ההסתייגות שלי היא להוריד את מטרת צמצום הגירעון.
שי חרמש: אני אומר את זה כאמירה מקצועית ולא פוליטית.
שי חרמש: אין בתקציב הזה משום הורדת הגירעון.
: אנחנו מצביעים על ההסתייגות של חבר הכנסת חרמש.
: בעד – 4
: ההסתייגות לא התקבלה אנחנו מצביעים על מטרת החוק, על הסעיף כפי שהציעה הוועדה, כולל ההסתייגות שלי.
: ה צ ב ע ה סעיף מטרת החוק – אושר כהצעת הוועדה אנחנו עוברים ל-פרק ה', רשויות מקומיות, סעיפים 8(15).
אמנון כהן: עמוד 378.
: שינויים בחיובי הארנונה על מפעלי נשק.
: אם יש הסתייגויות לסעיף הזה, אני מבקש להעלות אותן.
תומר רוזן: סעיף 11(2) להצעת החוק.
חיים אורון: ההסתייגות הזאת היא אחרי סעיף 11.
שלי יחימוביץ': אני מאוד בעד הסעיף הזה.
תומר רוזן: ההסתייגות היא בשם קבוצת מרצ?
חיים אורון: נכס המוחזק בידי מרכז הדרכה, ערכי טבע וסביבה, בתי ספר שדה, ששר החינוך אישר אותם, כי לפי המבחנים לצורך תמיכה קיבל הגוף או המוסד המחזיק בבתי הספר האלה בשנת הכספים שקדמה לשנה לגביה מוטלת ארנונה כללית לפי הוראות סעיף קטן זה.
חיים אורון: אני לא אקריא את הכל.
חיים אורון: זה בא לאחד את מעמדם של בתי ספר שדה לאכסניות הנוער.
חיים אורון: אני מדבר על סעיף הארנונה של מפעלי תעשייה.
שלי יחימוביץ': תעשייה ביטחונית.
חיים אורון: הסעיף הזה עלה מספר פעמים.
חיים אורון: נוצר מצב שניתן בזמנו לאכסניות נוער פטור אבל בתי ספר שדה לא נכללו בגלל הגדרה פורמלית בקטגוריה הזאת.
חיים אורון: יש מספר בתי ספר שדה שעומדים בכל הקריטריונים של משרד החינוך ותשימו לב, זה התיקון.
חיים אורון: זה לא מישהו שהקים בית הבראה.
חיים אורון: הם לא זוכים בארנונה הזאת ונמצאים בנחיתות מול אכסניות נוער.
חיים אורון: אני מציע בהזדמנות חגיגית זאת להכניס אותם פנימה.
: הוא טוען שזה נושא חדש.
תומר רוזן: זה תקציבי.
: ידוע שזה תקציבי.
: מי בעד ההסתייגות של חבר הכנסת אורון?
: ההסתייגות לא התקבלה
תומר רוזן: לפרוטוקול, זאת הסתייגות תקציבית שאם היא תעבור במליאה, צריך רוב מיוחד.
אמנון כהן: בכל מקרה.
אמנון כהן: גם כאן צריך כי זה נושא חדש.
: יש הסתייגויות נוספות?
תומר רוזן: כן.
שמרית גיטלין-שקד: הסתייגויות של קבוצת קדימה וקבוצת חד"ש:
שמרית גיטלין-שקד: הסתייגות של חבר הכנסת שי שי חרמש: בסעיף 274(ב)(1)(א), פסקה (1), המלים "1 שקל חדש למטר רבוע ולגבי מפעל כאמור, יימחקו" ואחרי המלים "שהושג 2002" יבוא "(בסעיף זה, אזור פיתוח)".
שמרית גיטלין-שקד: בפסקה (2), אחרי המילה "מפעל" יבוא "ליצוא" ואחרי המילה "נשק" יבוא "באזור פיתוח".
שמרית גיטלין-שקד: אחרי פסקה (2) תבוא פסקה (3) ובא ייאמר: "(3) לגבי מפעל ליצור נשק שאינו באזור פיתוח ששטח הקרקע המוחזק בידו הוא 3,500 דונם לפחות: (א) על כל דונם מ-1,500 הדונמים הראשונים – 1 שקל חדש לכל מטר רבוע.
שמרית גיטלין-שקד: (ב) על כל דונם מ-1,501 דונמים עד 3,500 דונמים – 0,75 שקל חדש למטר רבוע.
שמרית גיטלין-שקד: (ג) על כל דונם מ-3,501 דונמים עד 5,500 דונמים – 0,50 שקל חדש למטר רבוע.
שמרית גיטלין-שקד: (ד) על כל דונם נוסף – 0,1 שקל חדש למטר רבוע".
שמרית גיטלין-שקד: אחרי פסקה (4) תבוא פסקה (5) ובה ייאמר: "(5) היה שטח קרקע של מפעל ליצור נשק כאמור שאינו באזור פיתוח בתחומן של כמה רשויות מקומיות, יחושב תחילה סכום הארנונה הכולל שעליו לשלם לפי כל השטח המוחזק בפועל בידיו לפי המפורט בפסקה (3).
שמרית גיטלין-שקד: השיעור מהסכום האמור ישולם לכל רשות מקומית שבתחומה נמצא שטח זה כשיעור היחס שבין חלק שטח המפעל הנמצא בתחומה לעומת השטח הכולל של המפעל".
: חוץ מזה יש הסתייגויות נוספות?
שי חרמש: את זה גיבשנו בוועדה.
שי חרמש: אתם לא מבינים מה נאמר כאן.
שי חרמש: את זה אתם רציתם.
: בעד – 4 נגד – הרוב
שי חרמש: אמנון כהן, בדיון שהיה בוועדה אתם רציתם הוספת מדרג.
: תאמין לי שאתה עוד הרבה דברים לא תבין היום.
אמנון כהן: רק את זה אתה לא מבין?
שי חרמש: הרי אתם רציתם את זה.
אמנון כהן: יהיו עוד הרבה אי-הבנות.
שי חרמש: אתם ביקשתם את זה.
: אני מצטער, החלטנו להצביע נגד.
: ככה.
אמנון כהן: מע"מ על פירות וירקות ירד, אז צריכים להתפשר.
: אני לא רוצה לשמוע.
: אתה לא קיבלת את רשות הדיבור.
שי חרמש: הצעה לסדר.
: אתה תקבל הצעה לסדר בסוף הדיון.
: ה צ ב ע ה הסעיף אושר
שי חרמש: אני הגשתי מאה הסתייגויות מהותיות.
שי חרמש: אני מבין שחבל על הזמן של כולנו.
שי חרמש: אני מציע אן-בלוק לשים את המאה הסתייגויות שלי, להצביע מי בעד ומי נגד, ונלך הביתה.
: אני מקבל את ההצעה.
שי חרמש: הזמן שלנו יקר.
: זאת הצעה טובה.
: אני מקבל אותה.
שי חרמש: יש לי מאה הסתייגויות.
: הצעה טובה.
שי חרמש: אני מציע הצעות שאמנון כהן וחברים אחרים רצו אותן בוועדה.
שי חרמש: על מפעלי הנשק אתם ביקשתם ואני ניסחתי.
שלי יחימוביץ': אתה ביקשת.
שי חרמש: לא את.
שי חרמש: הם.
שי חרמש: הם רצו.
: חבר הכנסת חרמש, הייתה לך הצעה לסדר.
: אם אתה עומד על הדבר הזה אתה רוצה שעל המאה הסתייגויות שלך נצביע עכשיו, אני מצביע עכשיו.
: אתה בעד להצביע עכשיו?
שי חרמש: התייעצות סיעתית.
שי חרמש: חבל, כל מה שכתבתי, זה מה שאתם רציתם.
שי חרמש: חבר הכנסת מילר, זה מה שאתם רציתם.
שי חרמש: לא כתבתי להוריד מ-1,200 ל-1,100.
שי חרמש: את השטויות האלה לא עשיתי.
: על הסעיף הזה אני מגיש רביזיה.
: לראות.
: אני אנסה אולי בכל זאת נגיע לפשרה הזאת.
: אני אצביע מתי שתהיה לי תשובה.
: לסעיף 15.
: קביעה כי מימון הנחת תשלום ארנונה לאזרחים ותיקים.
: יש הסתייגויות?
מרינה סולודקין: ההסתייגות היא שרשויות מקומיות בפריפריה לא יכולות לתת הנחות לארנונה לפנסיונרים.
מרינה סולודקין: ההסתייגות היא למחוק את הסעיף.
: כאשר נצביע על הסעיף, אם יהיה נגד, זה יימחק.
חיים אורון: תעשו סדר.
חיים אורון: אתם רשומים בתוך ההסתייגויות של קדימה, וכל אחד מגיש עוד הסתייגויות.
מרינה סולודקין: לי זה היה חשוב.
זאב אלקין: אדוני היושב-ראש, עד כמה שאני זוכר, נמצא כאן נציג של האוצר, התחייב האוצר בסעיף הזה שהרשויות החלשות יקבלו בחזרה את הכסף.
: על זה אנחנו מדברים עכשיו.
זאב אלקין: לכן אין את הבעיה הזאת.
זאב אלקין: הרשויות החלשות יקבלו את זה בחזרה במענקי האיזון.
חיים אורון: הן לא מקבלות מענקי איזון.
חיים אורון: אם כן, בואו נטיל את הכל עליהן כי מענקי האיזון יאזנו אותן.
חיים אורון: המכללות שלי, אלה שהגשתי, הן כולן בעיירות פיתוח.
: היות שבדברי ההסבר או בהסבר של אנשי האוצר היה שהאזרחים הוותיקים בעיקר מתגוררים במרכז הארץ או בישובים מבוססים, אמרנו שיש ישובים כאשר אני למשל גרתי באופקים ואני מכיר הרבה אנשים שהם קשישים והם לא גרים במרכז הארץ.
: לכן התחייב משרד האוצר שבכל הישובים שהם ישובים שיש להם מענק, לא אלה שהם נטולי מענק והם ישובים חזקים, הכסף הזה שייחסך מהפגיעה ברשויות הללו כתוצאה מהחוק הזה, יועבר כתוספת למענקי האיזון שמגיעים להם על פי כל הכללים ועל פי כל ההסכמים.
זאב בילסקי: אשרי המאמין.
: מי מהאוצר מוכן לאשר את זה?
קרן טרנר: הצעת היושב-ראש הייתה שעניין השיפוי, המדינה תמשיך לשפות רשויות שזכאיות למענק איזון לפי מודל החלוקה והכסף שייחסך ילך למענק האיזון.
: תוספת למענק האיזון שמגיע להם בלי קשר לקבלת החוק הזה.
קרן טרנר: זאת הצעת היושב-ראש.
: האוצר מקבל את זה או לא?
: למה היה כן חלש כל כך?
חיים אורון: מה המשמעות של זה?
חיים אורון: אני רוצה להבין את המשמעות.
: היה דיון והאוצר אמר כאן, גם בדיון הקודם, גם בדיונים הקודמים שהיו לנו אתו וגם מה שקרן טרנר מאשרת עכשיו, שבישובים שהם לא נטולי מענק אלא יש להם מענק איזון, הכסף שייחסך או שייגרע מהרשות הזאת כתוצאה מהחוק, יועבר כתוספת למענק האיזון.
: זאת התחייבות של האוצר.
חיים אורון: מאיזה מקור?
חיים אורון: המקור סגור.
: לא, מהאוצר.
קרן טרנר: בסעיף שנחסך פה משיפוי האזרחים.
חיים אורון: אבל הוא לא ילך למי שלקחו לו את הכסף.
זאב אלקין: האנשים לא משלמים יותר.
זאב אלקין: הסוגיה הזאת מטפלת רק בשיפוי לרשויות והיא לא משנה את ההנחות.
חיים אורון: יש רשויות בהן יש הרבה קשישים.
קרן טרנר: כל הרשויות מחויבות לתת שיפוי על פי החוק.
קרן טרנר: רשויות שזכאיות למענק איזון על פי מודל החלוקה ימשיכו לקבל שיפוי מהמדינה.
קרן טרנר: רשויות שלא זכאיות למענק איזון על פי המודל, לא ישופו על ידי המדינה והכסף הזה שייחסך, שנאמד בכ-20 מיליון שקלים, יתווסף להקצאת הכספים של מענק האיזון.
חיים אורון: לטוטאל, למעלה.
ורד זילבר: הסתייגות של קבוצת חד"ש וקבוצת קדימה.
ורד זילבר: הסתייגות אחת אומרת: סעיף 15(1) יימחק, סעיף 15(2) יימחק.
: יימחק, לא מקריאים.
: יימחק, זה בסדר, אז יש הסתייגות וזה בעד או נגד.
: לא מצביעים על זה.
ורד זילבר: נכון.
חיים אורון: מה עם ההסתייגות שלנו?
ורד זילבר: זה מה שהיה לי.
חיים אורון: יש כאן הסתייגות בתוך אותו נייר שגם היא אומרת יימחק.
חיים אורון: יש הסתייגות של מרצ, קדימה, חד"ש, בל"ד, רע"מ-תע"ל.
: נוסיף גם את ההסתייגות שלך.
: יימחק.
שלי יחימוביץ': ההסתייגות שלי הוכנסה?
תומר רוזן: יימחק.
: ה צ ב ע ה ההסתייגות לא התקבלה יש עוד הסתייגויות חוץ מ"יימחק"?
תומר רוזן: לא.
: מי בעד הסעיף עם התוספת של מה שנאמר על ידי קרן טרנר ממשרד האוצר?
תומר רוזן: זה לא מופיע בנוסח.
: לא מופיע בנוסח.
: מופיע בפרוטוקול.
: ה צ ב ע ה
: חבר הכנסת אמנון כהן מבקש רביזיה.
: לא עכשיו.
: אנחנו עוברים ל-פרק ו': עובדים זרים, סעיפים 16 עד 22.
זאב אלקין: אמר חבר הכנסת שטרית שאם יורד המע"מ על הפירות והירקות סיעת קדימה תומכת בכל התקציב.
שי חרמש: שהוא יצביע בעד.
: היה כאן בישיבת הוועדה מאיר שטרית.
שי חרמש: הוא לא מייצא אף אחד אלא רק את עצמו.
אמנון כהן: הוא דיבר בשם קדימה.
זאב אלקין: נאמר לי על ידי חברת הכנסת דליה איציק שמייצגת את קדימה בנושא התקציב.
: אני הייתי בטוח שההצבעות שלכם נגד הן על בסיס מקצועי, אבל באופן עקרוני אתם מצביעים בעד.
שי חרמש: אתה תתפלא שבחלק מהדברים אני אצביע בעד.
אחמד טיבי: ההסתייגות שלי לא רשומה כאן.
: גבירתי היועצת המשפטית, אם אפשר לומר מה הם השינויים שאנחנו מציעים לעומת הנוסח שהיה בדיון.
אמנון כהן: אדוני היושב-ראש, אנחנו הרי ביקשנו שחבר הכנסת כרמל שאמה ירכז את הנושא של העובדים הזרים והייתי רוצה לדעת לאיזה הבנות הגעתם עם האוצר.
שי חרמש: על סדר היום היו שני דברים.
שי חרמש: היה סעיף 17(1) ו-17(2).
שי חרמש: את סעיף 17(1) הסכימו להוריד.
שי חרמש: את סעיף 17(2) לא הסכימו להוריד אבל לא היה גילוי נאות.
: קודם כל, לגבי הנוסח, זה הדבר הכי חשוב.
: בהסתייגויות נדבר בחלק השני.
שי חרמש: סעיף 17(1) ירד.
: לחלק מחברי הוועדה אתה מדבר בקוד לא מובן.
: תאמר את הדברים.
: הארכת המועד, מ-60 ימים ל-120 ימים התקבלה.
: ההפחתה של הפיגורים, להפוך את זה לעבירות כמו לקנסות מינהליים רגילים, לבקשה הזאת לא הסכימו וזה נשאר.
: זאת אומרת, זה עולה כמו הקנסות המינהליים.
שי חרמש: זאת המשמעות.
: כאשר שאלתי אותך, אמרת לי שהגעת אתם לסיכום ואחרי כן שלחת לי מכתב שזה לא הסיכום.
שי חרמש: בוא נבהיר את זה כי זה מאוד משמעותי לגבי מקבלי הקנסות.
שי חרמש: סעיף 17(2) אומר דבר פשוט.
שי חרמש: הוא אומר שמי שקיבל קנס מינהלי בסך 100-200 אלף שקלים, תוך חצי שנה.
אמנון כהן: על מה הוא מקבל קנס?
שי חרמש: על עבירה.
: הסעיף הראשון הוא הארכת המועד מ-60 ימים ל-120 ימים.
: לזה הסכימו וזה יהיה בנוסח.
: הסעיף השני, להעלות את זה מקנסות מיוחדים שנעשו בעבר שהם 20 אחוזים מהתשלום שצריך לשלם, וקנס מינהלי, זה 50 אחוזים ולמעשה לא מסכימים למה שאתה ביקשת, שהקנסות המינהליים יעלו ל-50 אחוזים וזה נשאר.
שי חרמש: עכשיו נבהיר למה.
שי חרמש: התברר לי בדיעבד שהממשלה העלתה את הקנסות המינהליים בצורה דרסטית.
שי חרמש: אמרתי שאי אפשר גם להעלות את הקנסות וגם להעלות את הריבית ושיחליטו מה הם רוצים.
אמנון כהן: לכן הסעיף יישאר כמו שהוא.
נירה לאמעי-רכלבסקי: אני רוצה לציין לפרוטוקול שהתיקון שציין כרגע חבר הכנסת שי חרמש התקבל אצלי כנוסח סופי מהאוצר.
נירה לאמעי-רכלבסקי: כלומר, זה מקובל גם על האוצר.
נירה לאמעי-רכלבסקי: קיבלתי הבוקר נוסח סופי והסיכום הזה נכלל בו, שרק סעיף (1) יורד.
נירה לאמעי-רכלבסקי: נאמר כאן כאילו האוצר ביטל, אבל זה הנוסח של האוצר.
שי חרמש: האוצר לא ביטל אלא אני ביטלתי.
שי חרמש: האוצר נשאר בשלו.
אמנון כהן: אתה ביקשת לבטל.
שי חרמש: אמרתי שהתגלה לי שהעלו בצורה דרסטית את הקנסות בתקנות בממשלה, ולא הראו לי את זה קודם.
שי חרמש: אם אתם מצביעים היום, אתם אומרים על זה היום אתם אומרים שקנסות גדלו ב-50 אחוזים והריבית קופצת מ-20 אחוזים ל-50 אחוזים.
שי חרמש: רבותיי, אי אפשר גיהינום פעמיים.
שי חרמש: תהיו הגיוניים ותראו מה זה אומר.
: תאמרי בבקשה את השינויים בנוסח.
: במה יש שינוי.
נירה לאמעי-רכלבסקי: הנוסח שנמצא לפניכם הוא הנוסח המעודכן ולפיו "סעיף 17 בחוק העבירות המינהליות התשמ"ו-1985 (בפרק זה – חוק העבירות המינהליות) בתוספת השלישית, פרט 1 – בטל".
נירה לאמעי-רכלבסקי: כלומר, בתוספת השנייה ירד פרט 1.
: מה לפי הנוסח ירד ומה נשאר?
נירה לאמעי-רכלבסקי: מה שירד זה סעיף 17(1) בתוספת השנייה, פרט 1 – בטל.
נירה לאמעי-רכלבסקי: זה הנוסח שהיה אמור לקחת את ההטבה מהמעסיקים של העובדים הזרים, ההטבה שנוגעת לאורכה בתשלום.
שי חרמש: אורכה לתשלום הקנס מ-60 ימים ל-120 ימים.
: במקום 60 ימים, 120 ימים.
שי חרמש: זה מה שקיים כרגע אבל רצו לבטל את זה.
נירה לאמעי-רכלבסקי: הביטול של ההטבה בוטל.
נירה לאמעי-רכלבסקי: כלומר, ההטבה נשארת.
שי חרמש: על פסקה (2) יש ויכוח.
שי חרמש: סעיף 17(2) אומר שמעלים בצורה דרקונית.
: את זה אנחנו יודעים.
: זה כבר נאמר פעמים רבות.
: זה היה בדיון ומה שהיה בדיון, אני לא חוזר עליו עכשיו.
: זה לא השתנה, אז לא השתנה.
: אגרת סיעוד יורדת?
נירה לאמעי-רכלבסקי: סעיף 18 תוקן בהתאם.
נירה לאמעי-רכלבסקי: לגבי אגרת סיעוד.
נירה לאמעי-רכלבסקי: אגרת בקשה שזה סעיף 19(1), אגרת בקשה לגבי תחום הסיעוד בעצם לא מקבלת כאן החרגה אלא היא נשארת אותו הדבר.
שי חרמש: הגשתי על זה השגה כמובן.
שי חרמש: לא גובים את זה.
שי חרמש: זאת פיקציה.
: אני לא פותח דיון מחדש.
: האגרה לא משתנה.
: מה כן משתנה בסיעוד?
נירה לאמעי-רכלבסקי: הדבר שמשתנה לא בסיעוד, הוא החרגה נוספת של ענף המסעדות האתניות.
נירה לאמעי-רכלבסקי: ענף המסעדות האתניות ישלם אגרת בקשה מופחתת בסכום של 833 שקלים לעומת 1,110 שקלים.
: אני שואל אם אגרת הסיעוד משתנה.
נירה לאמעי-רכלבסקי: אגרת הסיעוד לא משתנה.
נירה לאמעי-רכלבסקי: זה אומר שהמצב עקרונית לפי החוק הוא שהיא נשארת כביכול 1,110 שקלים.
שי חרמש: 4,430 שקלים.
שי חרמש: זה סתם.
: לא, אתה טועה.
נירה לאמעי-רכלבסקי: אני חייבת להפנות כאן לגבי הוראת מעבר לגבי סעיף של אגרת הבקשה, סעיף 20.
נירה לאמעי-רכלבסקי: סעיף 20 קובע לגבי אותה הפחתה של ענף המסעדות האתניות, שההפחתה תתבצע בהדרגה.
שי חרמש: למה רק המסעדות האתניות ולא התעשייה?
: זה מה שמציעים.
שי חרמש: אז יש לי השגה על התעשייה.
שי חרמש: תכבידו על התעשייה.
: מה עוד אנחנו משנים?
נירה לאמעי-רכלבסקי: הדבר הנוסף הוא סעיף 19(1)(ב), לגבי אגרה שנתית.
נירה לאמעי-רכלבסקי: שוב, תחום הסיעוד נשאר אותו הדבר.
נירה לאמעי-רכלבסקי: המצב נשאר אותו דבר והוא יורד כאן מההחרגה.
: כמה כסף?
נירה לאמעי-רכלבסקי: 8,860 שקלים שכאמור בפועל אינם נגבים.
: זה נשאר בנוסח?
: אבל ביקשתי להוציא את זה.
: שזה לא יהיה בפנים.
: אני שואל האם יצאה אגרת הסיעוד מהחוק.
: הסכום נשאר בחוק?
זאב אלקין: לא, הנה, תוקן.
יעקב אדרי: הם השאירו את זה.
יעקב אדרי: ברור לך שהם השאירו את זה.
מיכל צוק: במסגרת הדיון הקודם אנחנו הסברנו והייתה התייחסות.
: מה שהסברתם לא רלוונטי.
: מה עכשיו?
מיכל צוק: כדי לענות לשאלתך אני מסבירה מה הסברנו, מה התיקון ומה המצב.
מיכל צוק: הסברנו גם בדיון הקודם בהצעה לפני השינויים, כאשר היה שם אזכור בסעיפים השונים לנושא האגרה ותחום הסיעוד.
מיכל צוק: עלתה השאלה כאן האם אנחנו בהצעה שהצענו מנסים לשנות את המצב הקיים בנושא הסיעוד, ואמרנו לא.
מיכל צוק: היו שם תיקונים בשל הערות נוסח שכך התבקשנו לנסח את זה.
מיכל צוק: לאור בקשתכם, שאמרתם שאתם לא רוצים לראות בכלל את הנושא של הסיעוד ורוצים להשאיר את המצב הקיים בתחום הסיעוד כפי שהוא, תיקנו את הנוסח והנוסח המתוקן הזה מוציא מכאן, אין כאן בהצעת החוק אזכור לסיעוד, ולפיכך המצב החוקי בתחום הגבייה של האגרות בסיעוד כפי שהם היו הוא באותו מצב.
: איזה סכום היה בנוסח המקורי?
מיכל צוק: בנוסח המקורי, בתיקון החוק, היה בנושא הסיעוד לאגרת בקשה 555 שקלים ולאגרה שנתית 4,430 שקלים.
מיכל צוק: הסכום היה 555 שקלים וזה נמחק, ולעניין האגרה השנתית היה 4,430 וזה נמחק.
: הסכומים האלה נמחקו.
: לא מופיעים במה שאנחנו מצביעים.
מיכל צוק: לא מופיעים.
שי חרמש: מחקתם את הסכומים האלה?
: הנושא של אגרת הסיעוד נמחק.
שי חרמש: אני מודה ליושב-ראש.
: השאלה שלי הייתה מה היה קודם ומה נמחק.
: שלפחות יאמרו שעשינו משהו.
: הרי נחטוף כאן על ימין ועל שמאל.
: שום פשרה כאן לא מקבלים.
נירה לאמעי-רכלבסקי: ההחלה של ההפחתה באגרות הבקשה, באגרה השנתית, לגבי ענף המסעדות האתניות, שזאת תוספת חדשה לחוק, מופיעה בסעיפים 20 ובסעיף 22.
נירה לאמעי-רכלבסקי: הכוונה היא שההפחתה תחול בהדרגה.
נירה לאמעי-רכלבסקי: כלומר, הפחתה של אגרת בקשה תחול בשנת 2010, אז הם ישלמו סכום מסוים, 597 שקלים, בשנת 2011 הם ישלמו 764 שקלים, ואז הם עוברים למסלול של 833 שקלים, וזאת האגרה.
נירה לאמעי-רכלבסקי: אלה המסעדות האתניות.
שי חרמש: מה עם התעשייה?
נירה לאמעי-רכלבסקי: התעשייה לא נכללת.
: יש עוד שינוי?
נירה לאמעי-רכלבסקי: אותו הדבר לגבי האגרה השנתית.
נירה לאמעי-רכלבסקי: בשנת 2010 הם משלמים 4,762 שקלים, בשנת 2011 הם משלמים 691 שקלים, ואחר כך עוברים ל-6,645 שקלים, שזאת האגרה שלהם.
: יש עוד שינויים?
נירה לאמעי-רכלבסקי: שינוי נוסף שמתייחס לחוק התוכנית להבראה כלכלית, סעיף 21.
נירה לאמעי-רכלבסקי: היטל העסקת עובד זר.
נירה לאמעי-רכלבסקי: הסעיף העלה את ההיטל מ-10 אחוזים ל-20 אחוזים לכלל הענפים.
נירה לאמעי-רכלבסקי: בענף החקלאות הוא השאיר אותו 10 אחוזים ובענף המסעדות האתניות הגיעו לאיזשהו איזון של 15 אחוזים.
שי חרמש: זאת אומרת, חקלאות 10 אחוזים, מסעדות אתניות 15 אחוזים וכל היתר 20 אחוזים.
שי חרמש: הסיעוד יאכל אותה, הבניין יאכל אותה.
שי חרמש: זה נקרא לעודד את הצמיחה במשק.
שי חרמש: להטיל אגרות על הקבלנים ועל התעשיינים.
אמנון כהן: יש איזשהו הסדר עם התעשיינים שמורידים כל שנה.